Document ID: 32009R0300

KOMISIJAS REGULA (EK) Nr. 300/2009
(2009. gada 8. aprīlis),
ar ko nosaka piešķīruma koeficientu, kurš jāpiemēro importa licenču pieteikumiem, kas iesniegti laikposmā no 2009. gada 27. marta līdz 3. aprīlim saskaņā ar tarifa kvotu Ēģiptes izcelsmes rīsiem, kura atvērta ar Regulu (EK) Nr. 955/2005
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (“Vienotā TKO regula”) (1),
ņemot vērā Komisijas 2006. gada 31. augusta Regulu (EK) Nr. 1301/2006, ar ko nosaka kopīgus noteikumus lauksaimniecības produktu importa tarifu kvotu administrēšanai, izmantojot ievešanas atļauju sistēmu (2), un jo īpaši tās 7. panta 2. punktu,
tā kā:
(1)
Ar Komisijas Regulu (EK) Nr. 955/2005 (3) tika atvērta ikgadēja importa tarifa kvota 5 605 tonnu apmērā Ēģiptes izcelsmes rīsiem, kuri atbilst KN kodam 1006 (ar kārtas numuru 09.4097).
(2)
No paziņojuma, kas izdarīts saskaņā ar Regulas (EK) Nr. 955/2005 5. panta a) punktu, izriet, ka pieteikumi, kuri saskaņā ar minētās regulas 4. panta 1. punktu iesniegti laikposmā no 2009. gada 27. marta plkst. 13.00 līdz 3. aprīļa plkst. 13.00 (Briseles laiks), attiecas uz daudzumiem, kas pārsniedz pieejamos daudzumus. Tāpēc ir jānosaka, par kādu apjomu importa licences var izdot, nosakot piešķīruma koeficientu, ko piemēro pieprasītajiem daudzumiem.
(3)
Turklāt līdz kārtējā kvotas perioda beigām ir jāaptur jaunu importa licenču pieteikumu pieņemšana saskaņā ar Regulu (EK) Nr. 955/2005, piemērojot minētās regulas 4. panta 2. punktu,
IR PIEŅĒMUSI ŠO REGULU.
1. pants
1. Par visiem importa licenču pieteikumiem, kas no 2009. gada 27. marta plkst. 13.00 līdz 3. aprīļa plkst. 13.00 (Briseles laiks) iesniegti tādu Ēģiptes izcelsmes rīsu importam, uz kuriem attiecas Regulā (EK) Nr. 955/2005 minētā kvota, izdod licences, pieprasītajiem daudzumiem piemērojot piešķīruma koeficientu 23,68421 % apmērā.
2. No piektdienas, 2009. gada 3. aprīļa, plkst. 13.00 pēc Briseles laika līdz kārtējā kvotas perioda beigām aptur jaunu importa licenču pieteikumu pieņemšanu.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2009. gada 8. aprīlī

Labels: 3
17
18